
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 506 

18 Απριλίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης του οργανισμού του κοινω¬ 
φελούς ιδρύματος με την επωνυμία «ΦΙΛΑΝΘΡΩ¬ 
ΠΙΚΟ ΙΔΡΥΜΑ ΛΕΩΝΙΔΑ ΚΑΙ ΑΝΝΑΣ ΚΑΤΕΡΙΝΗ», 
που κυρώθηκε με το από 19.11.1999 Π.Δ. (ΦΕΚ 
2196 Β) και τροποποιήθηκε με το από 19.12.2000 


όμοιο (ΦΕΚ 1570Β). 1 

ΑΠΟΦΑΣΕΙΣ 

Καθορισμός Αμοιβής μελών της Επιτροπής για την 
Αναμόρφωση του Αναπτυξιακού Νόμου. 2 


Σύσταση ελεγκτικής ομάδας για τη διενέργεια ελέγ¬ 
χου σε πράξη του Επιχειρησιακού Προγράμματος 
της Κοινοτικής Πρωτοβουλίας ΙΈΑϋΕΒ + ,που συγ- 
χρηματοδοτείται από το ΕΓΤΠΕ-Τμήμα Προσανα¬ 
τολισμού, στο πλαίσιο του Γ' ΚΠΣ. 3 

Σύσταση ελεγκτικής ομάδας για τη διενέργεια ελέγ¬ 
χου στο ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟ¬ 
ΓΡΑΜΜΑ ΗΠΕΙΡΟΥ, σε πράξεις που συγχρηματο- 

δοτούνται από το ΕΚΤ, στο πλαίσιο του Γ ΚΠΣ. 4 

Τροποποίηση του άρθρου 14 της ΑΥΟ Τ.6525/421/ 
Α0019/29.12.2000 «Προϋποθέσεις, όροι, διαδικα¬ 
σία λειτουργίας αποθηκών ή χώρων προσωρινής 
εναπόθεσης εμπορευμάτων υπό τη διαχείριση άλ¬ 
λων, πλην των Τελωνειακών Αρχών φυσικών ή νομι¬ 


κών προσώπων». 5 

Επιτόπιος δειγματοληπτικός και εργαστηριακός έλεγ¬ 
χος Φορολογικών Ηλεκτρονικών Μηχανισμών. 6 


Εκχώρηση αρμοδιότητας ανάθεσης ενέργειας Τεχνι¬ 
κής Βοήθειας-Στήριξης στην Ειδική Υπηρεσία 
Εφαρμογής Συγχρηματοδοτούμενων Ενεργειών 
απότο ΕΓΤΠΕ-Π (Έναντι δικαιούμενης προκαταβο¬ 
λής). 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 7019/2/7-ιγ'/ 
9.2.2005 Κοινή Απόφαση Υπουργών Εσωτερικών, 
Δημόσιας Διοίκησης και Αποκέντρωσης και Δημό¬ 
σιας Τάξης. 8 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «ΦΙΛΑΝΘΡΩΠΙΚΟ 
ΙΔΡΥΜΑ ΛΕΩΝΙΔΑ ΚΑΙ ΑΝΝΑΣ ΚΑΤΕΡΙΝΗ», που κυρώ¬ 
θηκε με το από 19.11.1999 Π.Δ. (ΦΕΚ 2196 Β) και τρο¬ 
ποποιήθηκε με το από 19.12.2000 όμοιο (ΦΕΚ 1570Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: α) της υπ’ αριθμ. 3822/3.12.1998 πρά¬ 
ξης της συμβολαιογράφου Αθηνών Βικτωρίας Παπαευ- 
αγγέλου - Παπακωνσταντίνου, περί σύστασης κοινωφε¬ 
λούς ιδρύματος με επωνυμία «Φιλανθρωπικό Ίδρυμα Λε¬ 
ωνίδα Γ. Κατερίνη» και β) του από 19.11.1999 Π.Δ. (ΦΕΚ 
2196Β), έγκρισης της σύστασης του ανωτέρω ιδρύματος 
και κύρωσης του οργανισμού του, όπως τροποποιήθηκε 
με το από 19.12.2000 (ΦΕΚ 1570Β) όμοιο και ονομάστηκε 
«Φιλανθρωπικό Ίδρυμα Λεωνίδα και Άννας Κατερίνη». 

2. Τις διατάξεις του άρθρου 98 παρ 1 και 2 του Α.Ν. 
2039/1939, του άρθρου 101 του Εισαγωγικού Νόμου του 
Αστικού Κώδικα και του άρθρου 110 του Αστικού Κώδικα. 

3. Τα υπ’ αριθμ. 7/31.10.2003 και 9/22.10.2004 πρακτικά 
συνεδρίασης του Διοικητικού του Συμβουλίου του ιδρύ¬ 
ματος 

4. Την από 15.11.2004 γνωμοδότηση του Συμβουλίου 
Εθνικών Κληρ/των. 

5. Την υπ’ αριθμ. 14650/ΔΙΟΕ85/17.3.2004 κοινή απόφα¬ 
ση του Πρωθυπουργού και του Υπουργού Οικονομίας και 
Οικονομικών (ΦΕΚ 519Β), περί καθορισμού αρμοδιοτή¬ 
των των Υφυπουργών Οικονομίας και Οικονομικών. 

Με πρόταση της Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομίας και Οικονο¬ 
μικών, αποφασίζουμε: 

Άρθρο μόνο 

Εγκρίνουμε την τροποποίηση των διατάξεων του οργα¬ 
νισμού του ιδρύματος με την επωνυμία «ΦΙΛΑΝΘΡΩΠΙΚΟ 
ΙΔΡΥΜΑ ΛΕΩΝΙΔΑ ΚΑΙ ΑΝΝΑΣ ΚΑΤΕΡΙΝΗ», που κυρώθη¬ 
κε με το από 19.11.1999 Π.Δ. (ΦΕΚ 2196 Β) και τροποποι¬ 
ήθηκε με το από 19.12.2000 όμοιο (ΦΕΚ 1570Β), ως ακο¬ 
λούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μορφή - Επωνυμία -Έδρα - Σφραγίδα 

1) Τροποποιείται η επωνυμία του ιδρύματος που ανα- 
φέρεταιστηνπαρ. Ιτουάρθρου 1 σε«ΜΟΡΦΩΤΙΚΟΙΔΡΥ¬ 
ΜΑ ΛΕΩΝΙΔΑ ΚΑΙ ΑΝΝΑΣ ΚΑΤΕΡΙΝΗ». 

Άρθρο 2 
Σκοπός 

2) Η παρ. 4 του άρθρου 2 αντικαθίσταται ως εξής: 

4. Για υποτροφίες σε Ανώτατες Σχολές (ΑΕΙ), για την 
ανάδειξη νέων επιστημόνων, το ένα τέταρτο των εσόδων 
του ιδρύματος Λεωνίδα και Άννας Κατερίνη σε φοιτητές ή 
φοιτήτριες που διακρίνονται για την επιμέλειά τους και το 
ήθος τους και είναι αποδεδειγμένα οικονομικά αδύναμοι 
ή τουλάχιστον πτωχότεροι των αιτούντων. Δικαιούχοιτων 
υποτροφιών είναι κατά σειρά προτεραιότητας οι αναγρα¬ 
φόμενοι στο άρθρο 3του οργανισμού. 

Μετά το θάνατο του ιδρυτή Λεωνίδα Κατερίνη, τις υπο¬ 
τροφίες θα προκηρύσσει η Κρητική Εστία. 

Η προκήρυξη για τις υποτροφίες θα δημοσιεύεται στις 
προβλεπόμενες από τις διατάξεις του Α.Ν. 2039/1939 
εφημερίδες και σε άλλες που θα αποφασίζει το Δ.Σ. του 
ιδρύματος. 

Άρθρο 3 

Χορήγηση υποτροφιών 

3) Το άρθρο 3 τροποποιείται ως εξής: α)προστίθεται 
στο τέλος της παραγράφου 2 εδάφιο ως ακολούθως: 

Η επιλογή των ατόμων που θα πάρουν υποτροφίες γίνε¬ 
ται αποκλειστικά και μόνο από το Δ.Σ. του ιδρύματος Λε¬ 
ωνίδα και Άννας Κατερίνη. 

β) Η υποπαράγραφος στ) της παραγράφου 3 αντικαθί¬ 
σταται ως εξής: 

στ) Δύο πρόσφατες φωτογραφίες ταυτότητας του υπο¬ 
ψηφίου. 

γ) Στο τέλος του ίδιου άρθρου τίθεται παράγραφος 4 
ως ακολούθως: 

4.Σε περίπτωση διαλύσεως ενός φορέως που επιχορη¬ 
γεί το ίδρυμα τα δικαιώματα και οι υποχρεώσεις μεταβι¬ 
βάζονται στο φορέα υποτροφίες του ιδρύματος κατά τα 
οριζόμενα στο άρθρο 2 παρ 4. 

Άρθρο 4 

Περιουσία - Πόροι 

4) α) Αντικαθίσταται το δεύτερο εδάφιο της παρ. 1 του 
άρθρου 4 ως εξής: 

Η επικαρπία που θα δίδεται από τώρα θα είναι το ένα πέ¬ 
μπτο των καταβαλλομένων ενοικίων από τη ΔΕΗ για τα δε¬ 
κατέσσερα (14) γραφεία στρογγυλοποιούμενη στην αμέ¬ 
σως επόμενη δεκάδα ευρώ. 

β) Αντικαθίσταται η παρ.3 του άρθρου 4 ως εξής: 

3. Η εκποίηση όλων των προαναφερομένων ακινήτων 
απαγορεύεται για οποιαδήποτε αιτία. 

γ) Η επόμενη παράγραφος 2. του άρθρου 4 «Πόροιτου 
ιδρύματος» αριθμείται ως παρ. 4. 

Άρθρο 5 

Διοίκηση 

5) Το άρθρο 5 «Διοίκηση» τροποποιείται ως ακολούθως: 
Αντικαθίστανται οι παρ. 1, 2, 3, 4 και 6 και προστίθεται 
παρ. 11, ως εξής: 

1. Το ίδρυμα διοικείται από πενταμελές (5) Διοικητικό 
Συμβούλιο που αποτελείται από τους: 


α) Τον ιδρυτή Λεωνίδα Κατερίνη, ως πρόεδρο εφ’ όρου 
ζωής. 

β) Τονεκάστοτε Μητροπολίτη Πέτρας και Χερσονήσου, 
άλλως τον εκάστοτε διευθυντή του Γηροκομείου Οροπε¬ 
δίου Λασιθίου, ως εκπρόσωπό του ή αντικαταστάτη του, 
με απόφαση του Μητροπολίτη και σε επείγουσα περίπτω¬ 
ση με απόφαση του Δ.Σ. του ιδρύματος Κατερίνη. 

γ) Τον εκάστοτε πρόεδρο της Κρητικής Εστίας. Σε περί¬ 
πτωση κωλύματος ή αρνήσεώς του, με απόφαση του Δ.Σ. 
του ιδρύματος προτείνεται προς διορισμό στο Υπουργείο 
Οικονομίας και Οικονομικών μέλος του Δ.Σ. αυτής, μέχρι 
λήξεως της θητείας του προέδρου της Κρητικής Εστίας 
σε αντικατάστασή του. 

Σε περίπτωση και πάλι αδυναμίας τότε προτείνεται άλ¬ 
λο πρόσωπο που υπήρξε μέλος της Κρητικής Εστίας με 
πρόταση του ιδρύματος Κατερίνη. 

δ) Το εκάστοτε διευθυντή της Κρητικής Εστίας ή άλλο 
πρόσωπο μέλος του Δ.Σ. του ιδρύματος τούτου και σε πε¬ 
ρίπτωση αδυναμίας, άλλο πρόσωπο που υπήρξε μέλος 
του Δ.Σ. της Κρητικής Εστίας, με πρόταση του Δ.Σ. του 
ιδρύματος Κατερίνη. 

ε) Τον εκάστοτε Λυκειάρχη του Λυκείου του Δήμου 
Οροπεδίου Λασιθίου και σε περίπτωση κωλύματος καθη¬ 
γητή του αυτού Λυκείου με πρόταση του Δ.Σ. του ιδρύμα¬ 
τος Κατερίνη. 

Σε περίπτωση μεταβολών στους φορείς από τους οποί¬ 
ους προέρχονται τα προαναφερόμενα μέλη, παραμένουν 
τα παλαιά μέχρι αντικαταστάσεώς τους από τα νέα. 

2. Τα μέλη του Δ.Σ. του ιδρύματος ορίζουν με πράξη 
τους, έπειτα από ψηφοφορία, τον Αντιπρόεδρο, το Γραμ- 
ματέα και τον Ταμία. 

3. Μετά το θάνατο του προέδρου και ιδρυτή Λεωνίδα 
Κατερίνη, ως πέμπτο μέλος θα είναι ένας συγγενής του 
ιδρυτή τουλάχιστον απόφοιτος Λυκείου ή αν δεν υπάρχει 
τότε επιστήμονας αναγνωρισμένου ήθους και προσωπι¬ 
κότητας από το Μέσα Λασίθι και αν δεν υπάρχει από το 
Δήμο του Οροπεδίου Λασιθίου. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτελόγο, κάποιου από τα μέλη του Δ.Σ., η κενή θέση συ¬ 
μπληρώνεται σύμφωνα με τις διατάξεις των προηγουμέ¬ 
νων παραγράφων του παρόντος άρθρου και του άρθρου 
99του Α.Ν. 2039/1939. 

Σε περίπτωση αρνήσεώς του φορέα ή καθυστερήσεως 
πέραν των 10 ημερών, τότε γίνεται πρόταση από το ίδρυ¬ 
μα Κατερίνη με κοινοποίηση στο φορέα που ανήκει ο προ- 
τεινόμενος. Οι προτεινόμενοι πριν από την πρόταση διο¬ 
ρισμού τους πρέπει να καταθέτουν στο ίδρυμα Λεωνίδα 
και Άννας Κατερίνη υπεύθυνο δήλωση αποδοχής του διο¬ 
ρισμού τους. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι τέσσερα, υπολογιζομένων και των 
εξουσιοδοτήσεων μετά ψήφου. 

11. Αν μέλος του Δ.Σ. αδυνατεί να προσέλθει σε μία συ¬ 
νεδρίαση τότε δύναται να εξουσιοδοτήσει άλλο μέλος να 
τον εκπροσωπήσει μετά ψήφου. 

Άρθρο 15 

6) Το άρθρο 15 από το 4ο εδάφιο και μετά αντικαθίστα¬ 
ται ως εξής: 

Στην περίπτωση που όλα τα δικαιώματα και οι υποχρε¬ 
ώσεις της Κρητικής Εστίας μεταβιβαστούν στην Κοσμη- 

τεία Θετικών Επιστημών Ηρακλείου του Πανεπιστημίου 
Κρήτης τότε το Διοικητικό Συμβούλιο του ιδρύματος θα 
είναι: 

Πρόεδρος ο ιδρυτής Λεωνίδας Κατερίνης. 

Αντιπρόεδρος ο εκάστοτε Μητροπολίτης Πέτρας ή εκ¬ 
πρόσωπός του που θα ορίσει ο ίδιος και σε περίπτωση 
αδυναμίας με απόφαση του Δ.Σ. του ιδρύματος. 

Γενικός Γραμματέας ο Κοσμήτορας της Κοσμητείας 
Θετικών Επιστημών Ηρακλείου του Πανεπιστημίου Κρή¬ 
της ή ο νόμιμος εκπρόσωπός του, που θα ορίσει ο ίδιος. 

Ταμίας ένας συγγενής του ιδρυτή ή άτομο της επιλογής 
του Γ ενικού Γ ραμματέα από το Πανεπιστήμιο. 

Ο εκάστοτε Λυκειάρχης του Λυκείου Τζερμιάδωνή ένας 
εκπρόσωπός του που θα ορίσει ο ίδιος.Σε περίπτωση που 
δεν θα υπάρχει το Λύκειο τη θέση του Λυκειάρχη παίρνει 
ο Γυμνασιάρχης και σε περίπτωση κατάργησης και του 
Γυμνασίου, ένας αντιπρόσωπος του Δημάρχου Οροπεδί¬ 
ου Λασιθίου. 

Άρθρο 16 

7) Προστίθεται άρθρο 16 ως ακολούθως: 

1 .Σε περίπτωση διαλύσεως ενός φορέως που επιχορη¬ 
γείται απότο ίδρυμα Κατερίνη, τα έσοδά του μεταβιβάζο¬ 
νται στο φορέα υποτροφίες μετά ίδια δικαιώματα και υπο¬ 
χρεώσεις που είχε ο φορέας που διαλύθηκε. 

Από αυτό εξάγεται ότι τα εισοδήματα του φορέα υπο¬ 
τροφίες αυξάνονται κατά το ποσό που παίρνουν από τον 
διαλυθέντα φορέα και επομένως θα αυξάνεται και ο αριθ¬ 
μός των υποτροφιών που θα δίδονται. 

2. Το σύνολο των χορηγήσεων από το ίδρυμα δεν θα 
υπερβαίνει το 90% των εσόδων αυτού. Το υπόλοιπο 10% 
θα παραμένει στο ίδρυμα για λειτουργικά του έξοδα. 

3. Αν ένας φορέας που επιχορηγείται από το ίδρυμα δεν 
συμμορφώνεται με τις υποχρεώσεις του ως επιχορηγού¬ 
μενος φορέας χάνει τη χορηγία, η οποία μεταβιβάζεται 
στο φορέα υποτροφίες. 

Στην Υπουργό Εθνικής Παιδείας και Θρησκευμάτων και 
τον Υφυπουργό Οικονομίας και Οικονομικών, αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 7 Απριλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

ΑΠΟΦΑΣΕΙ Σ 

Αριθ. 13569/ΔΙΟΕ 479 (2) 

Καθορισμός Αμοιβής μελών της Επιτροπής για την Ανα¬ 
μόρφωση του Αναπτυξιακού Νόμου. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Α. Τις διατάξεις: 

1. του Ν. 1558/1985 «Κυβέρνηση και Κυβερνητικά Όρ¬ 
γανα» και ειδικότερα των άρθρων 16, 29 και 29Ατο οποίο 
προστέθηκε με το άρθρο 27 του Ν. 2081/1992 (ΦΕΚ 
137/Α) και (ΦΕΚ 154/Α) αντίστοιχα τροποποιήθηκε δε με 
το άρθρο 1 παρ. 2ατου Ν. 2469/1997 (ΦΕΚ38/Α), 


2. του άρθρου 17του Ν. 3205/2003 «Μισθολογικές ρυθ¬ 
μίσεις λειτουργών και υπαλλήλωντου Δημοσίου, Ν.Π.Δ.Δ. 
καιΟ.Τ.Α. κ.λπ.» (ΦΕΚ297/Α), 

3. του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/Α), όπως ισχύει, 

Β. Την υπ’ αριθμ. 19984/6.5.2004 απόφαση σύστασης 
Επιτροπής για την Αναμόρφωση του Αναπτυξιακού Νό¬ 
μου 2601/1998, όπως τροποποιήθηκε μεταγενέστερα με 
την υπ’ αριθμ. 29541/15.7.2004. 

Γ. Το γεγονός ότι από την απόφαση αυτή προκαλείται 
δαπάνη ύψους σαράντα πέντε χιλιάδων εξακοσίων δέκα 
(45.610) ευρώ και θα βαρύνει τον ΚΑΕ 0515/23/720, απο¬ 
φασίζουμε: 

I. Καθορίζουμε τη μηνιαία αμοιβή των μελών της Επι¬ 
τροπής για την Αναμόρφωση του Αναπτυξιακού Νόμου, η 
οποία λειτούργησε από 6.5.2004 μέχρι 30.11.2004, ως 


εξής: 

Α. Για τον Πρόεδρο : αμοιβή ύψους 690 ευρώ 

Β. Για τον Αντιπρόεδρο: αμοιβή ύψους 650 ευρώ 

Γ. Γιατα έξι (6)μέλη (από 6.5.2004 

μέχρι 15.7.2004) αμοιβή ύψους: 587 ευρώ 

Δ. Για τα οκτώ (8) μέλη (από 15.7.2004 

μέχρι 30.11.2004) αμοιβή ύψους: 587 ευρώ 

Ε. Για την γραμματεία αμοιβή ύψους: 449 ευρώ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 764/0051 (3) 

Σύσταση ελεγκτικής ομάδας για τη διενέργεια ελέγχου 
σε πράξη του Επιχειρησιακού Προγράμματος της Κοι¬ 
νοτικής Πρωτοβουλίας ΕΕΑϋΕΒ + , που συγχρηματο- 
δοτείταιαπότο ΕΓΤΠΕ-Τμήμα Προσανατολισμού, στο 
πλαίσιο του Γ' ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Κανονισμούς (ΕΚ) 1260/1999, 438/2001 και 
1159/2000. 

2. Τις διατάξεις του αρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251/Α/2000), 
όπως τροποποιήθηκε με τις διατάξεις του άρθρου 23 του 
Ν. 3148/2003 (ΦΕΚ 136/Α/2003). 

3. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού) Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 519/Β/17.3.2004). 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 παρ. 6του Ν. 2860/2000» (ΦΕΚ 1170/Β/2003). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ.6) του Ν. 2860/2000 (ΦΕΚ310/Β/2003). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.), για το έτος 2005. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.050 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα κα¬ 
λυφθεί από το πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ελέγ¬ 
χου, σε πράξη του Επιχειρησιακού Προγράμματος της 
Κοινοτικής Πρωτοβουλίας ΕΕΑϋΕΒ-1-, που συγχρηματο- 
δοτείται από το ΕΓΤΠΕ - Τμήμα Προσανατολισμού, στο 
πλαίσιο του Γ' ΚΠΣ. 

Η ελεγχόμενη πράξη εντάσσεται στον Άξονα Προτεραι¬ 
ότητας 1 «Ολοκληρωμένες και πιλοτικού χαρακτήρα 
στρατηγικές αγροτικής ανάπτυξης», Μέτρο 1.2 «Ενισχύ¬ 
σεις σε Επενδύσεις-Στήριξη στην επιχειρηματικότητα». 

Ειδικότερα, θα ελεγχθεί η Ομάδα Τοπικής Δράσης 
«Αναπτυξιακή Πέλλας ΑΝ.ΠΕ. Α.Ε.», ως τελικός δικαιού¬ 
χος της πράξης «Παρεμβάσεις Αγροτικού Τουρισμού 
ολοκληρωμένης προσέγγισης Αναπτυξιακή Πέλλας 
Α.Ε.», με κωδικό ΟΠΣ 82996, στα παρακάτω Υποέργα: 

• Υποέργο 9 «Επέκταση-Προαγωγή του Ξενοδοχείου 
Παραδοσιακό του Λιούγα Χρήστου» 

• Υποέργο 10 «Μετάταξη και Προαγωγή του Ξενοδο¬ 
χείου Φιλοξενεία του Κώτσου Νικόλαου» 

• Υποέργο 11 «Εκσυγχρονισμός εστιατορίου Όαση της 
Χαραλαμπίδου Γεωργίας» 

1. Μέλη της Ελεγκτικής ομάδας ορίζονται οι εξής: 

• Πρίγκουρη Βασιλική, υπάλληλος του Τμήματος Ε'της 
Διεύθυνσης Προγραμματισμού και Ελέγχων του Γ.Λ.Κ. 

• Σάρρου Κωνσταντινιά, υπάλληλος του Τμήματος Ε' 
της Διεύθυνσης Προγραμματισμού και Ελέγχων του 
Γ.Λ.Κ. 

• Κλειδοπούλου Άννα, υπάλληλος του Τμήματος Ε'της 
Διεύθυνσης Προγραμματισμού και Ελέγχων του Γ.Λ.Κ. 

Συντονίστρια της ελεγκτικής ομάδας ορίζεται η Πρί¬ 
γκουρη Βασιλική. 

2. Ο έλεγχος θα διενεργηθεί κατά το χρονικό διάστημα 
από 17.4.2005 έως και 23.4.2005, στην έδρα του Τελικού 
Δικαιούχου Αναπτυξιακή Πέλλας Α.Ε. στην Έδεσσα και 
στο χώρο υλοποίησης του φυσικού αντικειμένου των τε¬ 
λικών αποδεκτών των υποέργων στον Νομό Πέλλας. 

3. Έργο της Ελεγκτικής Ομάδας ειδικότερα είναι: 

• Ο έλεγχος της διαδικασίας ένταξης της ανωτέρω 
πράξης στο Ε.Π. της Κ.Π. ΕΕΑΟΕΒ + . 

• Η διαπίστωση της ύπαρξης επαρκούς διαδρομής 
ελέγχου σε επίπεδο τελικού δικαιούχου. 

• Η επαλήθευση της αποτελεσματικής εκτέλεσης της 
πορείας υλοποίησης των πράξεων, σύμφωνα με τιςεθνι- 
κές και κοινοτικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών, και 

• Η υλοποίηση του φυσικού αντικειμένου των πράξεων, 
οι επιπτώσεις και τα αποτελέσματά τους. 

4. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, η οποία θα υποβληθεί 
στην Διεύθυνση Προγραμματισμού και Ελέγχου του Γ ενι¬ 
κού Λογιστηρίου του Κράτους, για εισήγηση στην Επι¬ 
τροπή Δημοσιονομικού Ελέγχου (Ε.Δ.ΕΛ.). 

5. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 7 τον προοιμίου 
απόφαση, αποζημίωση. 


6. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μέσο μαζικής μετα¬ 
φοράς, συμπεριλαμβανομένου Ι.Χ. αυτοκινήτου και ταξί. 

7. Η εκτός έδρας αποζημίωση καιτα έξοδα μετακίνησης 
καιδιανυκτέρευσηςτων μελών της ελεγκτικής ομάδας θα 
καλυφθούν σύμφωνα με την υπό στοιχείο 5 του προοιμί¬ 
ου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2005 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 765/0051 (4) 

Σύσταση ελεγκτικής ομάδας για τη διενέργεια ελέγχου 
στο ΠΕΡΙΦΕΡΕΙΑΚΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ 
ΗΠΕΙΡΟΥ, σε πράξεις που συγχρηματοδοτούνται από 
το ΕΚΤ, στο πλαίσιο του Γ ΚΠΣ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθ. 17του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ.Α'), όπως 
τροποποιήθηκε με το άρθρο 23 του Ν. 3148/2003 (ΦΕΚ 
1361/τ.Α') και ισχύει. 

2. Την υπ’ αριθμ.14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/τ.Β'). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ.6 και 7) του Ν. 2860/2000» (ΦΕΚ 1170/τ.Β'). 

4. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ.6) του Ν. 2860/2000 (ΦΕΚ310/τ.Β'). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΛ), για το έτος 2005. 

6. Την ανάγκη διενέργειας ουσιαστικού ελέγχου στο 
Π.Ε.Π. ΗΠΕΙΡΟΥ, σε δράσεις ΕΚΤ, στο πλαίσιο ελέγχου 
των προγραμμάτων του Γ Κ.Π.Σ. 

7. Το γεγονός ότι από τις διατάξεις αυτής της απόφασης 
προκαλείται δαπάνη 1.050 €, για την αμοιβή των ελεγκτών, 
η οποία βαρύνει τις πιστώσεις του Π/Υ Δημοσίων Επενδύ¬ 
σεων (Πρόγραμμα Ενεργειών Τεχνικής Βοήθειας - Υπο¬ 
πρόγραμμα Β'), αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Περιφερειακού 
Επιχειρησιακού Προγράμματος (Π.Ε.Π.) Ηπείρου 2000- 
2006, στο πλαίσιο του Γ ΚΠΣ. 

2. Μέλη της Ελεγκτικής ομάδας ορίζονται οι εξής: 

• Βερβέρη Αργυρή, υπάλληλος της Δ/νσης Προγραμ¬ 
ματισμού και Ελέγχων του Γ.Λ.Κ. 

• Φλωρέντζου Μαργαρίτα, υπάλληλος της Δ/νσης Προ¬ 
γραμματισμού και Ελέγχων του Γ.Λ.Κ. 

• Σφώρος Νικόλαος, προϊστάμενος Τμήματος στην 
ΥΔΕ του Νομού Ιωαννίνων. 

Συντονίστρια της ελεγκτικής ομάδας ορίζεται η Βερβέ- 
ρη Αργυρή. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3. Ο έλεγχος θα διενεργηθεί κατά το χρονικό διάστημα 
από 17.4.2005 έως και 23.4.2005 στο Π.Ε.Π. Ηπείρου και 
συγκεκριμένα στα μέτρα 1 «Προώθηση των Κοινωνικών 
Υπηρεσιών και της ισότητας των ευκαιριών» και 2 «Ανά¬ 
πτυξη του ανθρώπινου δυναμικού» του άξονα προτεραιό¬ 
τητας 5 «Υποστήριξη και ανάπτυξη του ανθρώπινου δυ¬ 
ναμικού». 

Ειδικότερα θα ελεγχθούν, η Ειδική Υπηρεσία Διαχείρι¬ 
σης του Π.Ε.Π. Ηπείρου, οι παρακάτω τελικοί δικαιούχοι 
και ανάδοχοι: 

α. η Διεύθυνση Σχεδιασμού και Ανάπτυξης της Περιφέ¬ 
ρειας Ηπείρου, ως ΤΔτου έργου με κωδικό ΟΠΣ 83229. 

β. το ΚΕΚ ΠΑΠΑΝΔΡΕΟΥ&ΣΙΑ-ΡΒΑΟΤΙΟΑ ΔΥΤ.ΕΛΛΑ¬ 
ΔΑΣ, ως ανάδοχοςτου υποέργου 11 ,του παραπάνω έργου. 

γ. η Δημοτική Επιχείρηση «Αναπτυξιακή Επιχείρηση Δή¬ 
μου Εκάλης Ιωαννίνων», ως ΤΔτου έργου με κωδικό ΟΠΣ 
71052. 

δ. η Δημοτική Επιχείρηση «Δημοτική Αναπτυξιακή Επι¬ 
χείρηση Δήμου Ηγουμενίτσας», ως ΤΔτων έργων με κω¬ 
δικούς ΟΠΣ 72401, 72469 και 86318. 

Επίσης, κατά τη διάρκεια του ελέγχου πιθανόν να επι- 
λεγούν και άλλες πράξεις που εκτελούν οι παραπάνω ή 
άλλοι ΤΔ ,στο πλαίσιο του ΕΚΤ, με τυχαία δειγματοληψία 
ή κατά την κρίση της ελεγκτικής ομάδας. 

4. Έργο της Ελεγκτικής Ομάδας είναι ο έλεγχος του συ¬ 
στήματος διαχείρισης και ελέγχου μέσω των παραπάνω 
επιλεγμένων πράξεων και ειδικότερα: 

α. η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών και περιφερειακών υπηρε¬ 
σιών και τελικών δικαιούχων. 

β. η διαπίστωση της ορθής διαχείρισης του προγράμ¬ 
ματος σε σχέση με τα ελεγχόμενα έργα από την Διαχειρι¬ 
στική Αρχή καθώς και η αποτελεσματική εκτέλεση των 
πράξεων από τους τελικούς δικαιούχους. 

γ. η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

δ. η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών, και 
ε. η υλοποίηση του φυσικού αντικειμένου των πράξεων, 
οι επιπτώσεις και τα αποτελέσματά τους. 

5. Μετά το πέρας του ελέγχου θα συνταχθεί έκθεση, 
εντός προθεσμίας τριών (3) μηνών, με τα αποτελέσματα 
του ελέγχου που θα υποβληθεί στην Διεύθυνση Προ¬ 
γραμματισμού και Ελέγχων του Γ ενικού Λογιστηρίου του 
Κράτους, για εισήγηση στην Επιτροπή Δημοσιονομικού 
Ελέγχου (Ε.Δ.ΕΛ.). 

6. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 3 του προοιμίου 
απόφαση, αποζημίωση. 

7. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο, 
συμπεριλαμβανομένου και του ταξί για μετακινήσεις 
εντός Νομού. 

8. Η εκτός έδρας αποζημίωση καιτα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 4 του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2005 

Ο ΥΦΥΠΟΥΡΓΟΣ 

Π. ΔΟΥΚΑΣ 


Αριθ. Τ1432/79/Α0019 (5) 

Τροποποίηση του άρθρου 14 της ΑΥΟ Τ.6525/421 / Α0019/ 
29.12.2000 «Προϋποθέσεις, όροι, διαδικασία λειτουρ¬ 
γίας αποθηκών ή χώρων προσωρινής εναπόθεσης 
εμπορευμάτων υπάτη διαχείριση άλλων, πληντωνΤε- 
λωνειακών Αρχών φυσικών ή νομικών προσώπων». 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη υπό στοιχείο στ' της παραγράφου 7 του 
άρθρου 25 του Ν. 2960/2001 «Εθνικός Τελωνειακός Κώ¬ 
δικας» (ΦΕΚ 265/Α/2001), σύμφωνα με την οποία «Με 
απόφαση του Υπουργού Οικονομικών, που δημοσιεύεται 
στην Εφημερίδα της Κυβερνήσεως, καθορίζονται 

.οι εγγυήσεις, που παρέχονται για τη διασφάλιση 

των οφειλομένων κάθε φορά προς το Δημόσιο δασμών, 
φόρων και λοιπών επιβαρύνσεων.». 

2. Τη διάταξη της παραγράφου 3 του άρθρου 14 της 
Α.Υ.Ο. Τ.6525/421/Α0019/29.12.2000 (ΦΕΚ 1614 Β/2000), 
σύμφωνα με την οποία καθορίζεταιτο ύψος της εγγύησης 
που οφείλει να καταθέσει ο διαχειριστής της αποθήκης 
προσωρινής εναπόθεσης. 

3. Την υπ’ αριθμ. Τ.2519/165/Α0019/5.6.2002 Α.Υ.Ο. 
«Τροποποίηση του άρθρου 14 της Α.Υ.Ο. Τ.6525/421/ 
Α0019/29.12.2000 «προϋποθέσεις, όροι, διαδικασία λει¬ 
τουργίας αποθηκών ή χώρων προσωρινής εναπόθεσης 
εμπορευμάτων υπό την διαχείριση άλλων, πλην των Τε¬ 
λωνειακών Αρχών φυσικών ή νομικών προσώπων». 

4. Την υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
Β/17.3.2004) Απόφαση Πρωθυπουργού και Υπουργού Οι¬ 
κονομίας και Οικονομικών περί καθορισμού αρμοδιοτή¬ 
των των Υφυπουργών Οικονομίας και Οικονομικών. 

5. Το γεγονός ότι από την Απόφαση αυτή δεν προκαλεί- 
ταιδαπάνη σεβάροςτου Κρατικού Προϋπολογισμού, απο¬ 
φασίζουμε: 

Άρθρο 1 

1. Η παράγραφος 3 του άρθρου 14της ΑΥΟΤ.6525/421/ 
Α0019/29.12.2000 αντικαθίσταται με το ακόλουθο κείμενο: 

«Το ύψος της εγγύησης ορίζεται ως ακολούθως: 

α) Γιατις αποθήκες προσωρινής εναπόθεσης που είναι 
εγκατεστημένες σε σημεία εισόδου λιμένων και αερολι¬ 
μένων, όπου εδρεύει τελωνειακό κατάστημα, το ύψοςτης 
εγγύησης ορίζεται στο 1 % των καταβληθέντων δασμοφο- 
ρολογικών και λοιπών επιβαρύνσεων των εμπορευμάτων 
που εναποτέθηκαν στην αποθήκη προσωρινής εναπόθε¬ 
σης κατά το προηγούμενο ημερολογιακό έτος. 

β) Για τις λοιπές αποθήκες προσωρινής εναπόθεσης οι 
οποίες δεν πληρούν τις προϋποθέσεις της παραγράφου 
α) του εν λόγω άρθρου, το ύψος της εγγύησης ορίζεται 
στο 3% των καταβληθέντων δασμοφορολογικών και λοι¬ 
πών επιβαρύνσεων των εμπορευμάτων που εναποτέθη¬ 
καν στην αποθήκη προσωρινής εναπόθεσης κατά το 
προηγούμενο ημερολογιακό έτος. 

Το ύψος της εγγύησης αναπροσαρμόζεται κάθε έτος, 
το αργότερο μέχρι 15 Μαρτίου κάθε τρέχοντος έτους, 
σύμφωνα με τα στοιχεία των δασμοφορολογικών επιβα- 
ρύνσεωνπου θα αποστέλλουντα αρμόδια Τελωνεία μέχρι 
15 Φεβρουάριου στην αρμόδια Περιφέρεια». 

Άρθρο 2 

1. Η ισχύς της Απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

2. Από την έναρξη ισχύος της παρούσας Απόφασης, 
παύει να ισχύει η αριθμ. Τ.2519/165/Α0019/5.6.2002 ΑΥΟ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2005 

Ο ΥΦΥΠΟΥΡΓΟΣ 

Α. ΡΕΓΚΟΥΖΑΣ 
-♦- 

Αριθ. 1036094/401/0015 ΠΟΑ. 1059 (6) 

Επιτόπιος δειγματοληπτικός και εργαστηριακός έλεγχος 
Φορολογικών Ηλεκτρονικών Μηχανισμών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 6 παρ. 1 και 7 παρ.2 και 3 
του Ν. 1809/1988 (ΦΕΚ 222Α75.10.1988) όπως ισχύουν. 

2. Τις διατάξεις των αποφάσεων 1081253/320/ ΠΟΑ. 
1234/0015/9.10.2002 (ΦΕΚ 1362Β723.10.2002) τεχνικές 
προδιαγραφές φορολογικών ηλεκτρονικών μηχανισμών 
και συστημάτων και 1092129/366/ΠΟΛ.1257/ 
0015/20.11.2002 (ΦΕΚ 1489/Β/28.11.2002) «Τεχνικές 
Προδιαγραφές Ειδικών Ασφαλών Φορολογικών Διατάξε¬ 
ων Σήμανσης Στοιχείων (ΕΑΦΔΣΣ) και απαιτήσεις λει¬ 
τουργίας και χρήσης τους», όπως ισχύουν. 

3. Τις αποφάσεις και Θέσεις της αρμόδιας Διακομματι¬ 
κής Επιτροπής του άρθρου 7 του Ν. 1809/1988, ελέγχου 
και χορήγησης άδειας καταλληλότητας στους φορολογι¬ 
κούς μηχανισμούς. 

4. Την ανάγκη επιτόπιου δειγματοληπτικού και εργα¬ 
στηριακού ελέγχου εφαρμογής των διατάξεων του Ν. 
1809/1988 και των υφισταμένων τεχνικών προδιαγραφών 
για την διασφάλιση των υπόχρεων σε χρήση φορολογι¬ 
κών ηλεκτρονικών μηχανισμών, των ελεγκτικών επαλη¬ 
θεύσεων και των συμφερόντων του Δημοσίου. 

5. Την υπ’ αριθμ. 14650/Δ10Ε/85/17.3.2004 (ΦΕΚ 519/ 
τ.Β717.3.2004) κοινή απόφαση του Πρωθυπουργού και 
Υπουργού Οικονομίας και Οικονομικών, περί «καθορι¬ 
σμού αρμοδιοτήτων των Υφυπουργών Οικονομικών». 

6. Ότι η απόφαση δεν προκαλεί δαπάνη σε βάρος του 
Κρατικού Προϋπολογισμού, αποφασίζουμε: 

Καθορίζουμε τους όρους και τους κανόνες για τον επι¬ 
τόπιο δειγματοληπτικό των φορολογικών ηλεκτρονικών 
μηχανισμών και τον εργαστηριακό έλεγχο υπό ελεγχόμε¬ 
νες συνθήκες περιβάλλοντος και τροφοδοσίας των μηχα¬ 
νισμών αυτών, ως ακολούθως: 

Α. Επιτόπιος δειγματοληπτικός εργαστηριακός έλεγχος 

1. Ο αριθμός τεμαχίων που λαμβάνονται και ελέγχονται 
τυχαία - δειγματοληπτικά, καθορίζεται σε ποσοστό τουλά¬ 
χιστον 2% επί του συνολικού αριθμού των τεμαχίων κάθε 
ελεγχόμενης παρτίδας. Σε κάθε περίπτωση όμως ο αριθμός 
του πλήθους των τυχαία λαμβανομένων δειγμάτων, δεν 
μπορεί να είναι μικρότεροςτου 10 ανά ελεγχόμενη παρτίδα. 

2. Προτηςδιενέργειαςτου επιτόπιου δειγματοληπτικού 
ελέγχου, το ανώτατο εκπαιδευτικό ίδρυμα ή άλλος οργα¬ 
νισμός στον οποίο έχει ανατεθεί η διενέργεια των επιτό¬ 
πιων δειγματοληπτικών ελέγχων, ενημερώνει εγγράφως 
με τηλεομοιοτυπία (ΡΑΧ) την αρμόδια υπηρεσία (15 η 
Δ/νση ΚΒΣ - Γ' Τμ. ΦΤΜ&Σ) για τα στοιχεία του ελέγχου 
(στοιχεία επιχείρησης, μοντέλου, αρ. τεμαχίων, ημερομη¬ 
νία και τόπο διεξαγωγής του ελέγχου). 


3. Η θεώρηση / σφράγιση των φορολογικών μηχανισμών 
παρουσία εφοριακού υπαλλήλου, σύμφωνα με τις διατά- 
ξειςτωνάρθρωνθπαρ. 1 και7παρ.3τουΝ. 1809/1988 (ΦΕΚ 
222Α/5.10.1988) όπως ισχύει, γίνεται το αργότερο εντός 
ενός (1) μηνάς, απάτης ημερομηνίας διενέργειας του δειγ¬ 
ματοληπτικού ελέγχου και της χορήγησης του αντίστοιχου 
πιστοποιητικού - βεβαίωσης. Εάν παρέλθει αυτή η χρονική 
προθεσμία, παύει η ισχύς του χορηγηθέντος πιστοποιητι¬ 
κού και για την έκδοση νέου πιστοποιητικού - βεβαίωσης, 
απαιτείται εκ νέου η διενέργεια δειγματοληπτικού ελέγχου. 

4. Ο επιτόπιος δειγματοληπτικός έλεγχος διενεργείται 
και επαναλαμβάνεται σε παρτίδα, τουλάχιστον 100 τεμα¬ 
χίων, στην περίπτωση που αυτά κατασκευάζονται στην 
Ελλάδα, ή του συνόλου των τεμαχίων κάθε εισαγόμενης 
παρτίδας. 

5. Κατ’ εξαίρεση δεν απαιτείται διενέργεια επιτόπιου 
δειγματοληπτικού ελέγχου για την θεώρηση / σφράγιση 
των 100 πρώτων παραχθέντων τεμαχίων στην περίπτωση 
που αυτά κατασκευάζονται στην Ελλάδα ή του συνόλου 
της πρώτης παρτίδας εισαγωγής, στην περίπτωση εισα- 
γομένων μοντέλων από το εξωτερικό με αριθμό τεμαχίων 
μικρότερο ή ίσο του 100, εφ’ όσον η κατασκευή ή η εισα¬ 
γωγή γίνεται εντός εξαμήνου από την ημερομηνία χορή¬ 
γησης της άδειας καταλληλότητας του συγκεκριμένου 
μοντέλου. 

6. Μετά την επιτυχή ολοκλήρωση του επιτόπιου δειγμα¬ 
τοληπτικού ελέγχου και την έκδοση του αντίστοιχου πιστο¬ 
ποιητικού, υποχρεούται η επιχείρηση στην οποία έχει χο¬ 
ρηγηθεί άδεια καταλληλότητας να υποβάλλει άμεσα στην 
αρμόδια υπηρεσία (15 η Δ/νση ΚΒΣ - Γ Τμ. ΦΤΜ&Σ) αντί¬ 
γραφο του εκδοθέντος πιστοποιητικού συνοδευόμενο από 
αναλυτική κατάσταση σε έντυπη και ηλεκτρονική μορφή, 
στην οποία περιλαμβάνονται όλοι οι αριθμοί μητρώου της 
ελεγχθείσας παρτίδας, διακεκριμένοι ανά αρ. έγκρισης 
(μοντέλο) στην περίπτωση που ο έλεγχος αφορά περισσό¬ 
τερα του ενός μοντέλα. Το αντίγραφο του εκδοθέντος πι¬ 
στοποιητικού αποστέλλεται στην επιχείρηση από το ανώ¬ 
τατο εκπαιδευτικό ίδρυμα ή άλλο οργανισμό του Δημοσί¬ 
ου, που διενέργησε το σχετικό δειγματοληπτικό έλεγχο. 

7. Το πιστοποιητικό - βεβαίωση επιτόπιου δειγματολη¬ 
πτικού ελέγχου φορολογικών μηχανισμών που χορηγεί¬ 
ται από ανώτατα εκπαιδευτικά ιδρύματα ή άλλους οργα¬ 
νισμούς του Δημοσίου, που διενεργούν σχετικούς επιτό¬ 
πιους δειγματοληπτικούς ελέγχους μετά από απόφαση 
της ειδικής διακομματικής επιτροπής του άρθρου 7 του 
Ν. 1809/1988, ισχύει μόνο για την θεώρηση / σφράγιση 
της συγκεκριμένης παρτίδας των φορολογικών μηχανι¬ 
σμών για την οποία διενεργήθηκε ο δειγματοληπτικός 
έλεγχος και όχι για την σφράγιση μηχανισμών επόμενης 
παρτίδας παραγωγής ή εισαγωγής. 

Β. Εργαστηριακός έλεγχος υπό ελεγχόμενες συνθήκες 
περιβάλλοντος και τροφοδοσίας. 

1. Ο εργαστηριακός έλεγχος υπό ελεγχόμενες συνθή¬ 
κες περιβάλλοντος και τροφοδοσίας σε εργαστήρια του 
ανώτατου εκπαιδευτικού ιδρύματος ή του οργανισμού 
του Δημοσίου, διενεργείται αμέσως με την συμπλήρωση 
εισαγωγής ή παραγωγής 2.500 τεμαχίων κάθε εγκεκριμέ¬ 
νου μοντέλου και επαναλαμβάνεται εκ νέου τουλάχιστον 
ανά διετία ή με την συμπλήρωση ίδιου αριθμού (2.500) τε¬ 
μαχίων από τον προηγούμενο αντίστοιχο έλεγχο. 

2. Προ της διενέργειας του εργαστηριακού ελέγχου 
υπό ελεγχόμενες συνθήκες περιβάλλοντος και τροφοδο¬ 
σίας, το ανώτατο εκπαιδευτικό ίδρυμα ή ο οργανισμός 

του Δημοσίου στον οποίο έχει ανατεθεί η διενέργεια αυ¬ 
τών των ελέγχων, ενημερώνει εγγράφως με τηλεομοιοτυ¬ 
πία (ΡΑΧ) την αρμόδια υπηρεσία (15 η Δ/νση ΚΒΣ - Γ' Τμ. 
ΦΤΜ&Σ) για τα στοιχεία του ελέγχου (στοιχεία επιχείρη¬ 
σης, μοντέλου, αρ. τεμαχίων, ημερομηνία και τόπο διεξα¬ 
γωγής του ελέγχου). 

3. Μετά την επιτυχή ολοκλήρωση του εργαστηριακού 
ελέγχου υπό ελεγχόμενες συνθήκες περιβάλλοντος και 
τροφοδοσίας συγκεκριμένου μοντέλου, εκδίδεται αντί¬ 
στοιχο πιστοποιητικό από το ανώτατο εκπαιδευτικό ίδρυ¬ 
μα ή τον οργανισμό του Δημοσίου που διενέργησε το σχε¬ 
τικό έλεγχο, μετά από απόφαση της ειδικής διακομματι¬ 
κής επιτροπήςτου άρθρου 7του Ν. 1809/1988. Αντίγραφο 
του πιστοποιητικού αυτού υποβάλλεται άμεσα στην αρ¬ 
μόδια υπηρεσία (15 η Δ/νση ΚΒΣ - ΓΤμ. ΦΤΜ&Σ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 2725 (7) 

Εκχώρηση αρμοδιότητας ανάθεσης ενέργειας Τεχνικής 
Βοήθειας-Στήριξης στην Ειδική Υπηρεσία Εφαρμογής 
Συγχρηματοδοτούμενων Ενεργειών από το ΕΓΤΠΕ-Π 
(Έναντι δικαιούμενης προκαταβολής). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α), όπως συμπληρώθηκε 
με το άρθρο 27 του Ν. 2081/1992 (ΦΕΚ 154/Α) και τροπο¬ 
ποιήθηκε με το άρθρο 1, παρ. 2° του Ν. 2469/1997 (ΦΕΚ 
38/Α), 

2. Την υπ’ αριθμ. πρωτ. 334247/21.2.2001 Κοινή Υπουρ¬ 
γική Απόφαση περί σύστασης της Ειδικής Υπηρεσίας 
Διαχείρισης Ε.Π. «ΑΑ-ΑΥ» στο Υπ. Αγροτική Ανάπτυξη και 
Τροφίμων (ΦΕΚ 187/Β/2001) όπως έχει τροποποιηθεί, 

3. Το άρθρο 12 του Ν.2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/14.11.2000), 

4. Το Π.Δ. 4/2002 «Εκτέλεση ενεργειών Τεχνικής Βοήθει- 
ας-Στήριξης και διαχείρισης των αντιστοίχων πόρων» και 
ιδίως τα άρθρα 1 παρ.4και3, παρ.6 (ΦΕΚ3/Α/14.1.2002), 

5. Την υπ’ αριθμ. 1466/Ε.Υ.Σ 105/17.1.2002 (ΦΕΚ 
78/Β/29.1.2002) περί καθορισμού των στοιχείων του ετή¬ 
σιου προγράμματος ενεργειών Τεχνικής Βοήθειας-Στήρι- 
ξης, σύμφωνα με το άρθρο 12, παρ.3 του Ν. 2860/2000 
(ΦΕΚ 78/Β/29.1.2002), 

6. Τον Προϋπολογισμό της Εθνικής Τεχνικής Βοήθειας- 
Στήριξης της Υπηρεσίας Διαχείρισης του Ε.Π. «Αγροτική 
Ανάπτυξη-Ανασυγκρότηση της Υπαίθρου» για το έτος 2005. 

7. Το υπ’ αριθμ. 1233/3.3.2005 έγγραφο αίτημα της Ει¬ 
δικής Υπηρεσίας Εφαρμογής Συγχρηματοδοτούμενων 
Ενεργειών από το ΕΓΤΠΕ-Π με θέμα «Αιτήμα εκχώρησης 
τεχνικής βοήθειας» και ειδικότερα την εκχώρηση νέας 
προκαταβολής είκοσι χιλιάδων ευρώ (20.000). 


8. Την ανάγκη ομαλής εκτέλεσης του ετήσιου προ¬ 
γράμματος Τεχνικής Βοήθειας-Στήριξης, αποφασίζουμε: 

Την Εκχώρηση, στην Ειδική Υπηρεσία Εφαρμογής Συγ¬ 
χρηματοδοτούμενων Ενεργειών από το ΕΓΤΠΕ-Π του Υπ. 
Αγροτικής Ανάπτυξης και Τροφίμων της αρμοδιότητας 
ανάθεσης ενεργειών Τεχνικής Βοήθειας-Στήριξης, που 
αφορούν στην κάλυψη αναγκών της, για την υλοποίηση 
των έργων του Ε.Π. «ΑΑ-ΑΥ», τα οποία έχει αναλάβει, ως 
τελικός δικαιούχος. 

Το ποσό της εν λόγω εκχώρησης προκαταβολής ανέρ¬ 
χεται σταείκοσι χιλιάδες ευρώ (20.000) και αφοράτο έτος 
2005. 

Η εκχώρηση πραγματοποιείται στο πλαίσιο της δικαιού¬ 
μενης προκαταβολής της Υπηρεσίας μαςγιατο έτος 2005. 

Η κατηγορία δαπάνης που θα καλυφθεί σύμφωνα, με το 
σχετικό αίτημα της Ειδικής Υπηρεσίας Εφαρμογής Συγ¬ 
χρηματοδοτούμενων Ενεργειών από το ΕΓΤΠΕ-Π, αφορά 
την ενίσχυση της κατηγορίας Γ. 12 «Έξοδα μετακινήσεων 
στο εσωτερικό και εξωτερικό» από 20.000 € σε 40.000 €, 

Η ανάθεση εκτέλεση και πληρωμή θα πραγματοποιη¬ 
θούν σύμφωνα μετις διατάξεις του Π.Δ. 4/2002, άρθρο 3, 
παρ.6, από την Ειδική Υπηρεσία Εφαρμογής Συγχρημα¬ 
τοδοτούμενων Ενεργειών από το ΕΓΤΠΕ-Π. 

Οι αρμόδιες υπηρεσίες της Ειδικής Υπηρεσίας Εφαρ¬ 
μογής Συγχρηματοδοτούμενων Ενεργειών από το ΕΓ¬ 
ΤΠΕ-Π του Υπ. Αγροτικής Ανάπτυξης και Τροφίμων υπο- 
χρεούνται όπως τηρούν αρχεία με όλα τα σχετικά παρα¬ 
στατικά και στοιχεία, τα οποία θα είναι ανά πάσα στιγμή 
διαθέσιμα σε ελέγχους από εθνικά ή κοινοτικά όργανα, 
σύμφωνα μετις κείμενες κοινοτικές και εθνικές διατάξεις. 

Η ευθύνη τήρησης των αρχείων και των στοιχείων αυ¬ 
τών ανήκει αποκλειστικά στην Ειδική Υπηρεσία Εφαρμο¬ 
γής Συγχρηματοδοτούμενων Ενεργειών από το ΕΓΤΠΕ- 
Π, ενώ η Ειδική Υπηρεσία Διαχείρισης του Ε.Π. «ΑΑ-ΑΥ» 
διατηρεί το δικαίωμα της να λαμβάνει γνώση αυτών. 

Η νομιμότητα και η σκοπιμότητα των δαπανών που θα 
ενεργεί η Ειδική Υπηρεσία Εφαρμογής Συγχρηματοδο¬ 
τούμενων Ενεργειών από το ΕΓΤΠΕ-Π του Υπουργείου 
Αγροτικής Ανάπτυξης και Τροφίμων, στο πλαίσιο της εν 
λόγω εκχώρησης, θα υπόκεινται στον έλεγχο των προβλε- 
πόμενων από την Ελληνική Νομοθεσία οργάνων (Υ.Δ.Ε., 
Ελεγκτικό Συνέδριο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπ’ αριθμ. 7019/2/7-ιγ'/9.2.2005 Κοινή Απόφαση 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Δημόσιας Τάξης, που δημοσιεύθηκε στο 
ΦΕΚ 206 Β'/17.2.2005, διορθώνονται τα εξής: 

Στη σελίδα 2765, Άρθρο μόνο, παράγραφος 1, διορθώ¬ 
νεται ο εσφαλμένος αριθμός Απόφασης «7011/10/60-κε» 
στον ορθό «7019/2/7-θ». 

(Από το Υπουργείο Δημόσιας Τάξης) 




7090 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν.θΙ.^Γ - β ιτοίI: ννθβηη33ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ίπΙθΓΠθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓπεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

» Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙεΓηεΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























